Nafarroako Parlamentuko Mahaiak, 2018ko apirilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Alberto Catalán Higueras jaunak aurkeztutako galdera, jakitekoa zer egin duen Hezkuntza Departamentuak Nafarroako Osasun Publikoaren eta Lan Osasunaren Institutuaren urraketa dela-eta Datuak Babesteko Espainiako Bulegoak emandako ebazpenari dagokionez.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko apirilaren 23an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Datuak Babesteko Espainiako Bulegoak ebazpen bidez deklaratu du Nafarroako Osasun Publikoaren eta Lan Osasunaren Institutuak urratu egin duela Datuak Babesteari buruzko Lege Organikoaren 4.2 eta 10. artikuluetan xedatutakoa, irakasleen WhatsApp-eko talde bat sortu baitzuen Hezkuntza Departamentuak emandako irakasleen datuekin, hori arau-hauste astuna izanik 44.3.c) eta 44.3.d) artikuluen arabera. Hezkuntza Departamentuak izan al du ebazpen horren berri?

– Zer azalpen eskatu dio institutu horri gai horretaz?

– Nafarroako Osasun Publikoaren eta Lan Osasunaren Institutuari datu horiek eman zitzaizkionean,

Departamentuak ba al zekien datu horiekin zer eginen zen?

– Zer zuzemen egin du institutu horren aitzinean, gisa horretako egoerarik berriro gerta ez dadin?

– Noiz izan zuen egoeraren berri?

– Arartekoari aurkeztutako salaketa baten ondorioz eman behar izan al zion informazioa Arartekoari? Zein egunetan?

– 9-17/PES-00061 galdera parlamentarioari erantzun zitzaionean, Departamentuak ba al zekien Nafarroako Osasun Publikoaren eta Lan Osasunaren Institutuak WhatsApp-eko irakasle-talde bat sortua zuela?

– Hezkuntza Departamentuak zer neurri hartuko du departamentuak dauzkan datu pertsonalak ez daitezen erabil baimendutakoez bestelako xedeetarako?

Corellan, 2018ko apirilaren 19an

Foru parlamentaria: Alberto Catalán Higueras